[{"text_idx": "#000000", "text": "Ta\u0308na on Mika 2. su\u0308nnipa\u0308ev. O\u0303htul la\u0308hme temaga esmakordselt jaanitulele. Su\u0308nnipa\u0308evapidu pidasime juba 22. juunil, see toimus meie mo\u0303nusas igapa\u0308evases ma\u0308ngupaigas, Kopli pargis. Kutsusime peole sugulased ja nende lapsed. No\u0308 harjutuseks endale tegime seekord va\u0308iksema peo, sest me Tarieliga polnud varem lastesu\u0308nnipa\u0308eva korraldanud ning eks me veidi pabistasime ka, et kuidas me toime tuleme \ud83d\ude09 Tahtsime teha pidu o\u0303ues, sest on ju suvi ja ko\u0303igil on o\u0303ues toredam, kui toas. Muidugi oli meil ka varuvariant siseruumi na\u0308ol. O\u0303nneks oli ilm ilus ja pa\u0308ikseline, nii et ka\u0308iku la\u0308ks plaan A."}, {"text_idx": "#000002", "text": "Kaunistasime Varpoga pargi suurima ja vanima tamme o\u0303hupallide ja pabervanikutega. Olin Mikaga pargis ma\u0308ngides selle koha enne va\u0308lja valinud, vaadanud, et oleks piisavalt pa\u0308ikest ja varju. Ja\u0308tsin Varpo ja vanaema Helgi tamme juurde valvesse ja ma to\u0303ttasin koju toidu ning teiste su\u0308nnipa\u0308evaku\u0308laliste ja\u0308rgi. Meie kodust on parki kolme minuti tee, nii et oli u\u0308sna mugav ja kiire toimetada."}, {"text_idx": "#000003", "text": "Mika ka\u0308itus kogu oma peo va\u0308ltel va\u0308ga va\u0308a\u0308rikalt. To\u0303epoolest, ei olnud temaga u\u0308htki muret, ta oli ko\u0303igest huvitatud, keskendunud, ro\u0303o\u0303mus ja ma\u0308nguhimuline. O\u0303htuks oli ta kindlasti va\u0308sinud nii paljudest emotsioonidest ja inimesest, kuid igal juhul va\u0308lja ta seda ei na\u0308idanud."}, {"text_idx": "#000004", "text": "Kadi kirjutas fb-s selle pildi kohta, kus Mika lilli vastu vo\u0303tab, nii ilusasti: \u201cSelle pildi meeleolu on nagu ta\u0308htsa riigi kuninganna vastuvo\u0303tt vms. Karismaatiline tegelane!\u201d Just selline Mika mu meelest oligi \u2013 va\u0308ike kuninganna oma kuningriigis, ko\u0303rgete puude all."}, {"text_idx": "#000005", "text": "Tarieli oli vahepeal valmistanud soojad toidud lisaks tellitud suupistetele. Katsime tamme alla laua ning palusime ku\u0308lalised istuma. So\u0308o\u0308mine la\u0308ks lastel nagu ikka kiiremini ning me Tarieliga pidime olema nobedad, et alustada ma\u0308ngudega enne, kui ko\u0303ige noorematel igav hakkab. Olime need eelnevalt la\u0308bimo\u0303elnud ja paberile kirja pannud, saades palju inspiratsiooni minu so\u0303bra, Mara, lapse va\u0308ga lahedalt su\u0308nnipa\u0308evalt, kus oli lastele palju erinevaid tegevusi. Eks reaaluses tulid need meie ma\u0308ngud ikka veidi teistmoodi va\u0308lja, kui mo\u0303eldud, kuid tundus, et lastel oli lo\u0303bus ja vanemad olid ka meeldivalt u\u0308llatunud \ud83d\ude09"}, {"text_idx": "#000006", "text": "Alustasime ema a\u0308ratundmise ma\u0308nguga, mis seisnes selles, et lapse silmadele seotakse ra\u0308tik ning tal lastakse puudutada erinevaid emasid. Nii et puudutuse kaudu tuleb tal oma ema u\u0308les leida. Nuuh, see ma\u0308ng ja\u0308i meil veidi pooleli, sest lastele va\u0308ga ei meeldinud, et neil silmad kinni seoti \ud83d\ude09"}, {"text_idx": "#000007", "text": "Seeja\u0308rel tuli isade ja laste hu\u0308ppevo\u0303istlus, ..."}, {"text_idx": "#000009", "text": "Iga ma\u0308ngu ja vo\u0303istluse puhul said osalejad endale va\u0308ikseid kingitusi ja auhindu. Nii et elevust ja\u0308tkus, nii va\u0308ikestele kui ka suurtele. Aga lapsed said muidugi ka niisama olla ja isekeskis ma\u0308ngida \ud83d\ude09"}, {"text_idx": "#000010", "text": "Mul oli vahepeal su\u0308rreaalne tunne, et selle sagina, naeru ja ma\u0308ngu keskel, olen ma u\u0308leni selle mo\u0308llu ja toimetamise sees ja samas vaatan seda nagu oma su\u0308dames o\u0303nnelikult ja rahulikult pealt. Selline tasakaalu ja ta\u0308iuse tunne. Nii ha\u0308sti la\u0308ks ko\u0303ik ja nii tore oli! Oli su\u0308dasuvi, park pa\u0308ikest ja laste naeru ta\u0308is ning ko\u0303ik meile kallid ja la\u0308hedased inimesed olid tulnud meie tu\u0308trekesele ro\u0303o\u0303mu tooma. Mida oskasin veel soovida ... Sellist pidu polnud meil varem olnud. Loodan, et Mikal tekkis sellest, kui mitte selge ma\u0308lestus, siis ilus ja sa\u0308rav ma\u0308lestusekild kindlasti."}, {"text_idx": "#000011", "text": "Aeg lausa lendas ning pa\u0308ike hakkas juba vaikselt pargipuude taha vajuma, kui me hakkasime asju kokku panema, et minna koju su\u0308nnipa\u0308evatorti so\u0308o\u0308ma. Va\u0308iksed ku\u0308lalised ilmutasid veidi ka va\u0308simusema\u0308rke."}, {"text_idx": "#000012", "text": "Haiku oli kodus kenasti mie torti valvanud \ud83d\ude09"}, {"text_idx": "#000013", "text": "Torti su\u0308u\u0308es ja veel veidi juttu ra\u0308a\u0308kides, lo\u0303ppeski Mika su\u0308nnipa\u0308evapidu. Kinke hakkasime avama u\u0308he kaupa ning seega ja\u0308tkus neid veel pikaks ajaks. Tahtsime, et u\u0308llatusi poleks korraga liiga palju ja et tal oleks toredaid hetki ka ja\u0308rgevatel pa\u0308evadel. Kuna Mika on veel nii va\u0308ike, siis toimis see ha\u0308sti. Eks na\u0308is, mis ja\u0308rgmisel aastal saab \ud83d\ude09"}, {"text_idx": "#000014", "text": "Igal aasatl joonistan Mikale su\u0308nnipa\u0308evaks ka u\u0308he pildi. Seekord kujutasin Mikat tema lemmiktegevuses \u2013 raamatut vaatamas ja lisasin ka armsamad multikakangelased Peppa, Mas\u030ca ja Muumutrolli."}, {"text_idx": "#000015", "text": "Soovin Sulle veelkord, palju-palju o\u0303nne su\u0308nnipa\u0308evaks, kallis tu\u0308treke! Tulgu Su uus aastaring po\u0303nev, va\u0308rviline, naerune ja liikuv ning olgu Su va\u0308ike su\u0308da ta\u0308is rahu, ro\u0303o\u0303mu ja lahkust! Armastan Sind nii va\u0308ga!"}, {"text_idx": "#000016", "text": "2020 \u2013 aasta, mil maailm muutus\nVa\u0308rsked kommentaaridMonika, S\u030cveitsi valge lambakoer Pa\u0308rtuArhiiv"}, {"text_idx": "#000018", "text": "Monika, S\u030cveitsi valge lambakoer Pa\u0308rtu"}]